Menighedsrådsmøde nr. 05

Torsdag den 22. maj kl. 19.00 Menighedslokalet

*1. GODKENDELSE AF DAGSORDEN*

Dagsordenen er godkendt.

2. MENIGHEDSRÅD

 Orientering ved formanden

 *a) Dåbsgudstjenester/honorar*

Der er et ønske i menighedsrådet om bedre varsling af personalet i forhold til lørdagsdåb. Som konsekvens heraf har menighedsrådet besluttet at lave en prøveperiode resten af 2025, hvor lørdagsdåb i Skamby kirke skal varsles minimum 10 uger i forvejen.

 *b) Køb af projektor*

Efter at have undersøgt muligheder for køb af projektor, har menighedsrådet givet Jørgen tilladelse til at købe en projektor til sognehuset. Der er afsat 10.000kr til dette projekt.

3. ØKONOMI

 Orientering ved kassereren

 *a) Kvartalsrapport –* ***Sendes på mail, når den kommer fra Regnskabskontoret***

Kvartalsrapporten er gennemgået og godkendt af et samlet menighedsråd.

 *b) Budget 2026 – Forslag til evt. ønsker*

Gunnar undersøger pris på skillerumsvægge til sideskibene til senere påførsel på budgettet.

Menighedsrådet ønsker ligeledes at sikre, at der er afsat de fornødne midler til musikalske indslag i kirken.

Der ønskes en forøgelse af post 3; kirkelige aktiviteter.

Menighedsrådet har aftalt at sætte budgetønsker på menighedsrådets dagsorden ved årets først afholdte møde begyndende i 2026.

4. AKTIVITETER

 *a) Kirkevagt frem til næste møde*

29. maj 9:30 - Gunnar

8. juni 11:00 - Lise

22. juni 9:30 - Susanne

6. juli 11:00 - Jørgen

27. juli 11:00 - Frokost efter gudstjeneste

10. august 9:30 - Bodil

24. august 10:00 – i telt på sportspladsen

 *b) Evaluering af Påskens arrangementer samt Konfirmationen 4/5*

Der var en masse positive tilbagemeldinger fra gudstjenesten Skærtorsdag, hvor i alt 19 deltog.

Langfredag var et arrangement, hvor musikken var i centrum. Det blev taget rigtig godt imod.

I år havde vi en enkelt konfirmand, men konfirmationen fulgte de samme principper som altid.

 *c) 50-års konfirmandjubilæum 5/10*

Der er lavet en invitation til 50-års konfirmandjubilæum, hvilken vi deler på sociale medier.

5. KIRKEGÅRD- OG BYGNINGSUDVALG

 Orientering ved udvalgets formand og kirkeværgen

 *a) Evaluering af provstebesøg i.f.m. varmeanlæg m.m.*

Menighedsrådet har diskuteret mulighederne for ændring af opvarmning, og vi ser to muligheder: Enten kan vi udskifte gasfyret med elvarme nu til den nødvendige pris, eller også kan vi lave en langtidsplan, hvori der indgår en indvendig renovering af kirken, der omfatter kalkning, maling af bænke, afhøvling af gulve og nyt varmeanlæg inden for en 5-7-årig periode. Et samlet menighedsråd har besluttet at gå med sidste valgmulighed, da vi ser den som mere helhedsorienteret.

 *b) Dato for syn kirkesyn*

Næste kirkesyn afholdes den 11. september klokken 16:00 inden aftenens menighedsrådsmøde.

 *c) Næste møde i kirkegårds- og bygningsudvalget*

Næste møde er 25. juni 16:00.

6. PRÆSTEGÅRDSUDVALG

Vi afventer maleren til maling af kældergulvet.

I forhold til gulvvarmen, er der nu aftalt gennemsyn af gulvvarmen.

Der er bestilt køleskab til præstegården.

7. AKTIVITETSUDVALG / PR-UDVALG

Intet nyt fra aktivitetsudvalget.

Hjemmeside og kalenderfunktion er oppe at køre.

8. GRØN OMSTILLING

Udvalget har planlagt etablering af et vildt bed samt bord- bænkesæt.

9. PRÆSTERNE

Der er åbnet for nye versioner af dåbsritualet. Menighedsrådet har godkendt brugen af disse.

10. MEDARBEJDERREPRÆSENTANTEN

Intet at berette.

11. EVENTUELT

Næste møde er ændret til den 12. juni samme tid.

**Afbud fra Neel**

Skamby den 22. maj 21:30

Referent: Mathias Axel Bossel Magnussen Thorsson